**Minimālā izmeklējumu apjoma veikšanas kārtība**

1. Sekundārās veselības aprūpes pakalpojumu sniedzēji, pirms nosūta pacientu uz plānveida operācijām, pacientam veic minimālo izmeklējumu apjomu atbilstoši šajā kārtībā noteiktajam.
2. Sekundārās veselības aprūpes pakalpojumu sniedzējs, nosūtot pacientu uz plānveida operāciju, izvērtē pacienta ASA[[1]](#footnote-1) fiziskā stāvokļa klasifikācijas sistēmas atbilstoši šīs kārtības 1. tabulā norādītajam stāvokļa uzskaitījumam.

1.tabula

|  |  |
| --- | --- |
| ASA 1 | Praktiski vesels pacients |
| ASA 2 | Pacients ar vieglu sistēmisku slimību |
| ASA 3 | Pacients ar kompensētu sistēmisku (organisku) slimību |
| ASA 4 | Pacients ar smagu sistēmisku slimību, kas hroniski (pastāvīgi) apdraud dzīvību |

1. Sekundārās veselības aprūpes pakalpojumu sniedzējs, nosūtot pacientu uz plānveida operāciju, izvērtē ķirurģiskās operācijas apjomu pēc pacienta veselības stāvokļa atbilstoši šīs kārtības 2. tabulā norādītajam algoritmam.

2.tabula

|  |  |
| --- | --- |
| **Operācijas apjoms** | **Piemēri** |
| Neliela | Ādas bojājuma ekscīzija; Virspusēja abscesa drenāža; Ginekoloģiskas procedūras – abrāzijas, MRI u.c. izmeklējumi |
| Vidēja | Neiesprūdušas cirkšņa trūces operācija; Kāju vēnu operācijas; Tonsilektomija vai adenotonsilektomija; Ceļa locītavas artroskopija |
| Liela vai kombinēta | Histerektomija; Transuretrālā prostatas rezekcija; Jostas daļas diskektomija; Vairogdziedzera rezekcija; Locītavu protezēšana |

1. Sekundārās veselības aprūpes pakalpojumu sniedzējs pēc novērtēšanas saskaņā ar šīs kārtības 2. un 3. punktu nosūta pacientu uz izmeklējumiem atbilstoši šīs kārtības 3.-5. tabulā norādītajam algoritmam.

3.tabula

|  |  |  |  |
| --- | --- | --- | --- |
| **Neliela apjoma operācija** | | | |
| **Izmeklējumi** | **ASA 1** | **ASA 2** | **ASA 3 vai ASA 4** |
| Asins grupa, Rh-faktors, antieritrocitārās antivielas | Nav indicēts | Nav indicēts | Nav indicēts |
| Asins analīze (bez formulas) | Nav indicēts | Nav indicēts | Nav indicēts |
| Urīna analīze | Nav indicēts | Nav indicēts | Nav indicēts |
| Kreatinīns, elektrolīti, GFĀ | Nav indicēts | Nav indicēts | Indicēts, ja ir nieru, aknu , sirds un asinsvadu, plaušu patoloģija, cukura diabēts, barojuma traucējumi (kaheksija, aptaukošanās), un pacientiem, kas lieto diurētiķus vai kortikosteroīdus. |
| Plazmas olbaltumi (albumīns) | Nav indicēts | Nav indicēts | Nav indicēts |
| Bilirubīns un tā frakcijas | Nav indicēts | Nav indicēts | Nav indicēts |
| Aknu enzīmi | Nav indicēts | Nav indicēts | Nav indicēts |
| Glikoze asinīs | Nav indicēts | Nav indicēts | Indicēts, ja ir cukura diabēts, aknu, aizkuņģa dziedzera ,perifēro asinsvadu patoloģija, aptaukošanās, , sirds išēmiskā slimība, un pacientiem, kas lieto kortikosteroīdus |
| Koagulogramma | Nav indicēts | Nav indicēts | Nav indicēts |
| EKG | Nav indicēts | Apsverams | Indicēts kardiālā pacientiem, ar sirds –un asinsvadu un elpošanas sistēmas patoloģiju anamnēzē vai pašreiz, visiem (arī jauniem) pacientiem ar sūdzībām par sirds un asinsvadu sistēmu, pacientiem, kas lieto kardiovaskulārās un diurētiskās zāļvielas, arī smēķētājiem, kas izsmēķē vairāk par 20 cigaretēm dienā |
| Krūšu kurvja Rtg vai ārējās elpošanas testi | Nav indicēts | Nav indicēts | Nav indicēts |

4.tabula

|  |  |  |  |
| --- | --- | --- | --- |
| **Vidēja apjoma operācija** | | | |
| **Izmeklējumi** | **ASA 1** | **ASA 2** | **ASA 3 vai ASA 4** |
| Asins grupa, Rh-faktors, antieritrocitārās antivielas | Jāveic | Jāveic | Jāveic |
| Pilna asins analīze | Vēlams | Vēlams | Indicēts pacientiem ar anēmiju šobrīd un anamnēzē, pacientiem ar hematoloģiskām slimībām, autoimūnām slimībām un ārstētiem ar imūnsupresoriem, arī pacientiem ar elpošanas un sirds mazspēju (arī šobrīd kompensētu). |
| Urīna analīze | Nav indicēts | Vēlams | Indicēts pacientiem ar nieru un urīnceļu patoloģiju šobrīd un anamnēzē, cukura diabēta pacientiem. |
| Kreatinīns, elektrolīti, GFĀ | Vēlams | Vēlams | Indicēts, ja ir nieru, aknu , sirds unasinsvadu, plaušu patoloģija, cukura diabēts, barojuma traucējumi(kaheksija, aptaukošanās), pacientiem kas lieto diurētiķus vai kortikosteroīdus. |
| Plazmas olbaltumi (albumīns) | Nav indicēts | Nav indicēts | Indicēts pacientiem ar barojuma traucējumiem (piemēram, kaheksiju), aknu patoloģiju, nieru patoloģiju ar izteiktu proteīnūriju |
| Bilirubīns un tā frakcijas | Nav indicēts | Nav indicēts | Indicēts pacientiem ar aknu un žultsceļu patoloģiju šobrīd vai anamnēzē |
| Aknu enzīmi | Nav indicēts | Vēlams, ja ir riska faktori | Indicēts pacientiem ar aknu un žultsceļu patoloģiju šobrīd vai anamnēzē, ar hronisku sirds mazspēju, hroniskiem alkoholiķiem, kā arī pacientiem, kas lieto potenciāli hepatotoksiskus preparātus. |
| Glikoze asinīs | Nav indicēts | Vēlams, ja ir riska faktori | Indicēts, ja ir cukura diabēts, aknu, aizkuņģa dziedzera, perifēro asinsvadu patoloģija, aptaukošanās, , sirds išēmiskā slimība, pacientiem, kas lieto kortikosteroīdus |
| Koagulogramma | Nav indicēts | Vēlams, ja ir riska faktori | Indicēta pacientiem ar asins recēšanas traucējumiem, hematoloģiskām, aknu slimībām, pacientiem, kas lieto antikoagulantus. |
| EKG | Vēlams, ja ir riska faktori | Vēlams, ja ir riska faktori | Indicēts kardiālā riska pacientiem, ar sirds unasinsvadu un elpošanas sistēmas patoloģiju anamnēzē vai pašreiz, visiem (arī jauniem) pacientiem ar sūdzībām par sirds un asinsvadu sistēmu, pacientiem, kas lieto kardiovaskulārās un diurētiskās zāļvielas, arī smēķētājiem, kas izsmēķē vairāk par 20 cigaretēm dienā |
| Krūšu kurvja Rtg vai ārējās elpošanas testi | Nav indicēts | Vēlams, ja ir riska faktori | Indicēta pacientiem vecumā pēc 60 gadiem, visiem pacientiem ar kardiovaskulāro un respiratorisko patoloģiju anamnēzē vai pašreiz, visiem pacientiem ar palielinātu vairogdziedzeri, ar tuberkulozi, onkoloģiskiem pacientiem ar aizdomām par metastāzēm plaušās, kā arī pacientiem, kam pēdējos 12 mēnešos nav veikta krūšu kurvja orgānu radioloģiskā izmeklēšana. |

5.tabula

|  |  |  |  |
| --- | --- | --- | --- |
| **Liela apjoma vai kombinēta operācija** | | | |
| **Izmeklējumi** | **ASA 1** | **ASA 2** | **ASA 3 vai ASA 4** |
| Asins grupa, Rh-faktors, antieritrocitārās antivielas | Jāveic | Jāveic | Jāveic |
| Pilna asins analīze | Jāveic | Jāveic | Jāveic |
| Urīna analīze | Jāveic | Jāveic | Jāveic |
| Kreatinīns, elektrolīti, GFĀ | Jāveic | Jāveic | Jāveic |
| Plazmas olbaltumi (albumīns) | Jāveic | Jāveic | Jāveic |
| Bilirubīns un tā frakcijas | Jāveic | Jāveic | Jāveic |
| Aknu enzīmi | Jāveic | Jāveic | Jāveic |
| Glikoze asinīs | Jāveic | Jāveic | Jāveic |
| Koagulogramma | Jāveic | Jāveic | Jāveic |
| EKG | Jāveic | Jāveic | Jāveic |
| Krūšu kurvja Rtg vai ārējās elpošanas testi | Jāveic | Jāveic | Jāveic |

1. Nozīmējot izmeklējumus plānveida operācijas gadījumā, ņem vērā ķirurģisko pamatpatoloģiju un plānotās operācijas apjomu, tās traumatismu un iespējamo asiņošanu, slimnieka fizisko stāvokli (pēc ASA sistēmas), pievēršot uzmanību pavadpatoloģijai un tās kompensācijas pakāpei, kā arī slimnieka vecumam.
2. Sekundārās veselības aprūpes pakalpojumu sniedzējs nosūta personu pie attiecīgā speciālista vai / un uz izmeklējumu, informējot pacientu par pakalpojuma saņemšanas iespējām, piemēram, par tīmekļa vietnes <http://rindapiearsta.lv/lv/mekle_isako> piedāvātām meklēšanas opcijām.
3. Uz papildu izmeklējumiem, kas nav uzskaitīti šīs kārtības 4.punkta 3.-5. tabulas algoritmā, sekundārās veselības aprūpes pakalpojumu sniedzējs var nosūtīt atbilstoši indikācijām.

1. ASA - American Society of Anesthesiologists (Amerikas anesteziologu asociācija) [↑](#footnote-ref-1)